জানা গেছে, গত ৯ ডিসেম্বর নানজুনডাস্বামী নামের এক ফ্লিপকার্ট কর্মী গিয়েছিলেন এক ব্যক্তির অনলাইনে অর্ডার দেওয়া স্মার্টফোন পৌঁছে দিতে এক জিমে। সেই সময় জিমে বরুণ কুমার নামের ২২ বছরের ওই জিম প্রশিক্ষক ছুরি নিয়ে ডেলিভারি বয়ের অপেক্ষা করছিল। সে আসতেই তাকে খুন করে ফোনটি কেড়ে নেয় সে। কারণ তার কাছে ১২ হাজার টাকা ছিল না। শুধু ১২ হাজার টাকা মূল্যের ওই স্মার্টফোনটিই নয়, জিম প্রশিক্ষক ওই ডেলিভারি বয়ের ব্যাগে থাকা অন্য ফোনগুলোও চুরি করে নেয়।